सारनाथ एक्सप्रेस में महिला यात्री का पर्स चोरी, एक लाख का था सामान
बिलासपुर | छपरा से दुर्ग जाने वाली सारनाथ एक्सप्रेस में सफर कर ही महिला यात्री का पर्स अज्ञात चोर ने पार कर दिया। पर्स में 5 हजार रुपए नगद और सोने के गहने थे। चोरी गए सामान की कीमत 1 लाख रुपए है, जबकि जीआरपी ने इसकी कीमत 55 हजार रुपए आंकी है। मामले की शिकायत रायपुर जीआरपी में हुई थी। बुधवार को डायरी बिलासपुर जीआरपी के पास पहुंची, जिसमें अपराध कायम किया गया। रायपुर के मोआ स्थित फ्रेंड्स काॅलोनी में रहने वाली रीतू बिरहा 19 दिसंबर को सारनाथ एक्सप्रेस में सतना से रायपुर के लिए सफर कर रही थीं। उन्हें एस-6 में 30 नंबर का बर्थ मिला था। ट्रेन सुबह 4:30 बजे पेंड्रा से रवाना हुई। नींद खुली तो उन्होंने बगल में रखा लेडीज पर्स गायब पाया। आसपास तलाश की गई, लेकिन कुछ पता नहीं लगा। उन्होंने रायपुर जीआरपी से शिकायत की।
bho_Deva hin_Deva